Document ID: /roh_data/filtered/fineweb-2-filterrobots_roh.jsonl.gz/18154

En il sectur privat han las dunnas schizunt gudagnà 14,4% pli pauc ch'ils umens. Quai mussa l'emprima elevaziun da la structura da paja che l'Uffizi federal da statistica ha fatg.
Raschuns per differenza
La differenza da pajas possia vegnir declerada per part cun las differentas lavurs che umens e dunnas fetschian, sco l'Uffizi federal da statistica scriva. Vinavant hajan umens savens plazzas cun dapli responsabladad tge che correspunda ad ina pli auta paja. Differenzas da pajas dettia er tut tenor regiun e branscha. Las pli autas pajas dettia uschia en la branscha d'infurmaziun, en la farma sco er en il sectur da finanzas. Da l'autra vart da la stgala sa chattan emploiads dal commerzi en detagl sco er da la gastronomia e hotellaria.
6'538 francs
La paja media da Svizras e Svizzers è strusch sa midada. L'onn 2018 ha il median da paja muntà a 6'538 francs – quai vul dir che ina mesadad ha gudagnà dapli ed ina mesadad pli pauc. Cumpareglià cun l'onn avant è quai in mez punct procentual dapli.